ระเบียบคณะกรรมการนโยบายพลังงานแห่งชาติระเบียบคณะกรรมการนโยบายพลังงานแห่งชาติว่าด้วยหลักเกณฑ์วิธีการ และเงื่อนไขในการขอรับใบอนุญาตและการอนุญาตการประกอบกิจการพลังงานพ.ศ.๒๕๕๑ โดยที่มาตรา ๑๔๒ วรรคสองแห่งพระราชบัญญัติการประกอบกิจการพลังงาน พ.ศ. ๒๕๕๐ ได้บัญญัติให้คณะกรรมการนโยบายพลังงานแห่งชาติปฏิบัติหน้าที่ของคณะกรรมการกำกับกิจการพลังงานไปพลางก่อนจนกว่าพระมหากษัตริย์ทรงแต่งตั้งคณะกรรมการกำกับกิจการพลังงานและเนื่องจากพระราชบัญญัติการประกอบกิจการพลังงาน พ.ศ. ๒๕๕๐ มีผลใช้บังคับเป็นเหตุให้ประกาศของคณะปฏิวัติ ฉบับที่ ๕๘ ลงวันที่ ๒๖ มกราคม พ.ศ. ๒๕๑๕ในส่วนของกิจการไฟฟ้า สิ้นสุดการใช้บังคับมีผลให้คำขออนุญาตและคำขอรับสัมปทานประกอบกิจการไฟฟ้าตามประกาศของคณะปฏิวัติ ฉบับที่๕๘ ลงวันที่ ๒๖ มกราคม พ.ศ. ๒๕๑๕ที่ยื่นไว้ก่อนวันที่พระราชบัญญัติการประกอบกิจการพลังงาน พ.ศ. ๒๕๕๐ มีผลใช้บังคับไม่สามารถดำเนินการต่อไปได้ ดังนั้น เพื่อมิให้การดำเนินการดังกล่าวต้องหยุดชะงักซึ่งจะส่งผลกระทบต่อแผนกำลังการผลิตไฟฟ้าของประเทศ คณะกรรมการนโยบายพลังงานแห่งชาติจึงมีมติเมื่อวันที่ ๑๗ มกราคม ๒๕๕๑เห็นชอบการออกระเบียบคณะกรรมการนโยบายพลังงานแห่งชาติ เพื่อกำหนดหลักเกณฑ์ วิธีการและเงื่อนไขในการขอรับใบอนุญาตและการอนุญาตการประกอบกิจการพลังงานตามพระราชบัญญัติการประกอบกิจการพลังงานพ.ศ. ๒๕๕๐ และได้ดำเนินการตามความในมาตรา ๒๖แห่งพระราชบัญญัติการประกอบกิจการพลังงาน พ.ศ. ๒๕๕๐ แล้วอาศัยอำนาจตามความในมาตรา ๕๐ และมาตรา ๑๔๒วรรคสอง แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการนโยบายพลังงานแห่งชาติจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการนโยบายพลังงานแห่งชาติว่าด้วยหลักเกณฑ์วิธีการและเงื่อนไขในการขอรับใบอนุญาตและการอนุญาตการประกอบกิจการพลังงาน พ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ระเบียบนี้ให้ใช้บังคับแก่ผู้ประกอบการที่ยื่นขออนุญาตหรือยื่นขอรับสัมปทานตามประกาศของคณะปฏิวัติฉบับที่ ๕๘ ลงวันที่ ๒๖ มกราคม พ.ศ. ๒๕๑๕ไว้ก่อนวันที่พระราชบัญญัติการประกอบกิจการพลังงาน พ.ศ. ๒๕๕๐ มีผลใช้บังคับข้อ ๔ การยื่นคำขอรับใบอนุญาตการประกอบกิจการพลังงานให้นำหลักเกณฑ์ วิธีการและเงื่อนไขในการขอรับใบอนุญาตและการอนุญาตการประกอบกิจการพลังงาน ตามประกาศดังต่อไปนี้มาใช้บังคับโดยอนุโลมทั้งนี้ โดยให้คณะกรรมการนโยบายพลังงานแห่งชาติเป็นผู้ใช้อำนาจของรัฐมนตรีว่าการกระทรวงมหาดไทยและรัฐมนตรีว่าการกระทรวงพลังงานและให้ผู้อำนวยการสำนักงานนโยบายและแผนพลังงาน กระทรวงพลังงานเป็นผู้ใช้อำนาจของอธิบดีกรมโยธาธิการและอธิบดีกรมธุรกิจพลังงาน(๑) ประกาศกระทรวงมหาดไทย เรื่องการให้สัมปทานประกอบกิจการประปาและกิจการไฟฟ้าเพื่อความปลอดภัยหรือผาสุกของประชาชนลงวันที่ ๒๖ เมษายน พ.ศ. ๒๕๒๖ ในส่วนที่เกี่ยวกับกิจการไฟฟ้า(๒) ประกาศกระทรวงพลังงาน เรื่องการประกอบกิจการไฟฟ้าพลังงานหมุนเวียนหรือพลังงานความร้อนและไฟฟ้าร่วมกันขนาดไม่เกิน ๑๐ เมกะวัตต์ ลงวันที่ ๒๘ พฤศจิกายน พ.ศ. ๒๕๔๙(๓) ประกาศกรมธุรกิจพลังงาน เรื่อง หลักเกณฑ์วิธีการเงื่อนไขในการยื่นคำขออนุญาตและการประกอบกิจการไฟฟ้าพลังงานหมุนเวียนหรือพลังงานความร้อนและไฟฟ้าร่วมกันขนาดไม่เกิน๑๐ เมกะวัตต์ พ.ศ. ๒๕๕๐ ลงวันที่ ๘ มีนาคม พ.ศ. ๒๕๕๐ ซึ่งแก้ไขเพิ่มเติมโดยประกาศกรมธุรกิจพลังงานเรื่อง หลักเกณฑ์ วิธีการเงื่อนไขในการยื่นคำขออนุญาตและการประกอบกิจการไฟฟ้าพลังงานหมุนเวียนหรือพลังงานความร้อนและไฟฟ้าร่วมกันขนาดไม่เกิน ๑๐ เมกะวัตต์ (ฉบับที่ ๒) พ.ศ. ๒๕๕๐ ลงวันที่ ๑๔ มิถุนายน พ.ศ. ๒๕๕๐ให้ผู้ขอรับใบอนุญาตยื่นเอกสารต่าง ๆตามที่ระบุในประกาศตามวรรคหนึ่ง ที่สำนักงานนโยบายและแผนพลังงาน กระทรวงพลังงานในกรณีที่ต้องยื่นในกรุงเทพมหานครและที่สำนักงานพลังงานจังหวัดในจังหวัดที่เกี่ยวข้องในกรณีที่ต้องยื่นในจังหวัดอื่นข้อ ๕ หากปรากฏว่าคำขอรับใบอนุญาตการประกอบกิจการไฟฟ้ารายใดครบถ้วนและเป็นไปตามที่กำหนดในข้อ๔ ให้คณะกรรมการนโยบายพลังงานแห่งชาติออกใบอนุญาตการประกอบกิจการไฟฟ้าให้ซึ่งรวมการผลิตและจำหน่ายไฟฟ้า และใบอนุญาตนี้ให้มีอายุ ๑ ปีนับแต่วันที่ออกใบอนุญาตข้อ ๖ ให้ผู้รับใบอนุญาตชำระค่าธรรมเนียมใบอนุญาตและค่าธรรมเนียมการประกอบกิจการไฟฟ้าตามอัตราค่าธรรมเนียมท้ายระเบียบนี้ประกาศณ วันที่ ๓๐ มกราคม พ.ศ. ๒๕๕๑โฆสิตปั้นเปี่ยมรัษฎ์รองนายกรัฐมนตรีประธานกรรมการนโยบายพลังงานแห่งชาติ[เอกสารแนบท้าย]๑. อัตราค่าธรรมเนียม(ดูข้อมูลจากภาพกฎหมาย)ปริยานุช/ผู้จัดทำ๑๓กุมภาพันธ์ ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๒๒ ง/หน้า ๔๒/๓๑ มกราคม ๒๕๕๑